Diari Oficial de la Generalitat Valenciana


Sumari del DOGV 4203, del 05-03-2002 (2002/1685)

Notificació a la senyora Consuelo Valero Lara. Expedient número R-464/2000.
---------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1685


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Consuelo Valero Lara. Expedient número R-464/2000. [2002/A1685]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Consuelo Valero Lara, carrer en projecte, 6, 46892 Catarroja, la resolució del recurs d'alçada amb el número de referència interna R-464/2000.
  
Resolució
  
Examinat el recurs d'alçada presentat per la senyora Consuelo Valero Lara, contra la resolució del Servei Territorial d'Arquitectura i Habitatge de València, en l'expedient per sol·licitud de pròrroga de la subsidiació del tipus d'interés del préstec qualificat, expedient RHS-0400/1999 (46/295/1992/94).
  
Antecedents de fet
  
1. La senyora Consuelo Valero Lara, titular d'un préstec concedit pel Banc de Santander, acollit al Reial Decret 1.932/1991, de 20 de desembre, i destinat a l'adquisició d'una habitatge de protecció oficial, va presentar en el Servei Territorial d'Arquitectura i Habitatge de València el dia 6 d'octubre de 1999 la sol·licitud de pròrroga de subsidiació del tipus d'interés del préstec qualificat.
  
2. En vista de la documentació que hi ha en l'expedient, i en virtut del que disposa l'article 8.1.c, en relació amb els articles 3 i 4 del Reial Decret 1.932/1991, de 20 de desembre, i article 5.c del Decret 55/1992, de 30 de març, del Govern Valencià, el cap del Servei Territorial en data 20 d'octubre de 2000 dicta una resolució denegatòria de la pròrroga de subsidiació del tipus d'interés sol·licitada, ja que queda acreditat que la sol·licitant no té la seua residència habitual i permanent en l'habitatge objecte de les ajudes, i per això, no haver realitzat l'ocupació del mencionat habitatge en els terminis establits en la legislació vigent, i, en tot cas, dins dels tres mesos següents a la seua entrega.
  
3. Contra l'esmentada resolució interposa un recurs d'alçada la senyora Consuelo Valero Lara, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115, de la LRJPAC, quant a l'admissió i tramitació del recurs
  
3. Segons disposen l'article 8.1.c, en relació amb els articles 3 i 4 del Reial Decret 1.932/1991, de 20 de desembre, i l'article 5.c del Decret 55/1992, de 30 de març, del Govern Valencià, és requisit per a accedir al finançament qualificat que els habitatges promoguts per a ús propi i els adquirits o rehabilitats es destinen a residència habitual i permanent, i que siguen ocupades dins dels terminis establits en la legislació vigent, i, en tot cas, en els tres mesos següents a la seua entrega, excepte pròrroga justificada per raons de tipus familiar o laboral, que haurà de ser autoritzada per l'autoritat competent.
  
4. En el cas que ens ocupa, revisada la documentació que hi ha en l'expedient, es comprova que els consums d'electricitat són molt baixos en l'habitatge objecte de les ajudes, segons consta en els rebuts que consten en l'expedient, i que el consum d'aigua és pràcticament nul.
  
Així mateix, es comprova que el domicili fiscal consignat en les declaracions de l'impost sobre la renda de les persones físiques que hi ha en l'expedient corresponents als exercicis 1997 i 1998 no és el domicili de l'habitatge objecte de les ajudes.
  
D'altra banda, la data d'alta en el subministrament elèctric i d'aigua potable és 5 de novembre de 1998, i ja que l'escriptura de compravenda és de data 27 de març de 1995, és evident que l'habitatge no ha sigut ocupat en el termini establit en la normativa aplicable abans mencionada.
  
Establit l'anterior, i ja que no ha aportat la recurrent cap prova suficient i adequada que desvirtue el contingut de la resolució impugnada, és procedent confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la Sra. Consuelo Valero Lara contra la Resolució del Servei Territorial d'Arquitectura i Habitatge de València, de data 20 d'octubre de 2000, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.